રાજકોટ એસ.ટી.ડિવિઝન દ્વારા દર વર્ષની જેમ આ વર્ષે પણ વિશ્વ પ્રસિદ્ધ તરણેતરના મેળામાં જવા માટે રાજકોટ ડિવિઝન હેઠળ આવતા તમામ ડેપોમાંથી રાઉન્ડ ધી કલોક બસ દોડાવવા માટે 150 બસ ફાળવવામાં આવી છે. 12થી 15 સપ્ટેમ્બર ચાર દિવસ સુધી દિવસ-રાત તરણેતરના મેળામાં જવા માટે બસ મુકાશે. રાજકોટથી તરણેતરના મેળામાં જતી નોનસ્ટોપ બસનું ભાડું રૂપિયા 95 રખાયું છે. રાજકોટ એસ.ટી ડિવિઝન હેઠળ આવતા 9 ડેપોમાંથી બસ દોડાવાશે જેમાં રાજકોટની 25 બસ ઉપરાંત ચોટીલા, થાન, હળવદ, ધ્રાંગધ્રા, મોરબી, વાંકાનેર, સુરેન્દ્રનગર અને ગોંડલનો સમાવેશ થાય છે.